Jüri Saska

Kommodoor

Mereväe ülem 13.05.2024

Suurlaagri läbiviimise toetuse taotlus

Austatud härra kommodoor

MTÜ Eesti Skautide Ühing palub Mereväe abi seoses ESÜ suurlaagri „Silmapiir“ 2024 programmi sisukamaks loomiseks. Vee tegevusväljal on planeeritud toimuma noortega tegevused, mille ohutustehnilisse julgestamisse otsitakse eriala spetsialisti. Tegevuste läbiviimiseks oleks tarvilik kvalifitseeritud ja vastavalt varustatud pinnaltpäästja osalus.

ESÜ suurlaager on iga nelja aasta tagant toimuv rahvusvaheline suurüritus, kus korraldajate, vabatahtlike abistajate ja osalevate lastega küündib koguosalus pooletuhande inimese lähedale. Suurlaagris testitakse noorte skaudioskusi (skaudioskused kui hakkamasaamise oskused) ja luuakse keskkond, kus noor saab turvaliselt läbi tegevuse õppida.

Vee tegevusvälja tegevused viiakse läbi Paunküla veehoidlal ja selle kaldal. Planeeritud tegevused toimuvad korraga ja on järgmised: suur meeskonna SUP lauaga sõit, kalastamine kaldalt, kummipaadiga aarete jaht, „lipu vallutamise“ stsenaariumiga mõõduvõtt meeskondade vahel kanuudes, SUP lauaga sõit. ESÜ poolt toetatakse pinnaltpäästjat kuni kolme ujumisoskusega vabatahtlikuga, lisaks üks kanuu, üks SUP laud ning kaldal veesõidukite vette laskmise koha juures olev viskeliin koos päästerõngaga. Pinnaltpäästja ülesanne oleks vabatahtlikke juhendades tagada tegevusvälja turvalisus.

Suurlaager toimub Paunküla heaolukeskuses. Vee tegevusvälja ülesanded toimuvad kolmel erineval päeval: esmaspäev 22.07, neljapäev 25.07, reede 26.07. Iga päev 10:00-13:00.

ESÜ poolt pinnaltpäästjale toitlustus kogu päeva lõikes. Lisaks võimalus kogu panustamise päevade lõikes laps(ed) ühes võtta ja suurlaagri programmiga liita ilma tasuta. Täpsem info: <https://skaut.ee/suurlaager-silmapiir-2024/>

Lugupidamisega

*allkirjastatud digitaalselt*

Gregor Pihlak

Juhatuse liige, majandusjuht

MTÜ Eesti Skautide Ühing